AksaraLLM/aksara-bahasa-daerah-v1 huggingface dataset:
Zeus (Yunani: Ζεύς) utawa Dias (Δίας) yaiku raja saka para déwa ana ing mitologi Yunani. Ing Theogonia karya Hesiodos, Zeus ditepungi dadi bapak saka para déwa lan manungsa. Zeus manggon ing Gunung Olimpus. Zeus iku déwa langit lan bledhèg. Simbol saka Zeus yaiku bledhèg, garudha, banthèng, lan wit-witan ek. Zeus asring digambaraké déning seniman Yunani ana ing posisi ngadeg lan tangané nyekel bledhèg utawa manggon ana ing singgasanané. Zeus uga ditepungi ing Romawi Kuna lan India kuna. Ing basa Latin Zeus duwé jeneng Iopiter lan ana ing basa Sansekerta yaiku Dyaus-pita.

Zeus iku putra ragil utawané paling cilik saka Kronos lan Rea. Zeus rabi karo adhine wédok Hera kang ditepungi dadi dèwi bebrayan. Zeus misuwur amarga duwé gegandhèngan karo akèh wong wédok lan uga duwé putra kang akèh. Putra saka Zeus yaiku Athena, Apollo dan Artemis, Hermes, Ares, Hebe, Hefaistos, Persefon, Dionisos, Perseus, Herakles, Helene, Minos, lan Mousai.

Zeus mbagi donya iki dadi telu lan mbagèkaké donya-donya mau marang sadulur-seduluré yaiku Poseidon kang dadi déwa panguwasa sagara, lan Hades déwa kang nguwasani donya ngisor (alam pati). Pendhapat liya nyebutaké yèn pambagian mau dilakokaké dhedhasar undhian kang dilakokaké para déwa mau. Zeus dikaitaké karo déwa Jupiter saka mitologi Romawi, déwa Amun saka mitologi Mesir, déwa Tinia saka mitologi Etruska, lan déwa Indra saka mitologi Hindhu. Zeus, bareng karo Dionisos, dihubungaké karo déwa Sabazios saka Frigia, kang ditepungi minangka Sabazius ing Romawi.

Cathetan sikil 

Déwa-dèwi Yunani
Mitologi Yunani
Déwa Olimpus
Khalid bin Yazid bin Muawwiyah, (miyos taun 635 Masehi, ninggal yuswa taun 704 Masehi )priyantun Arab kapisan ingkang gadhah karemenan bab ngèlmu al kemis (635-704 Masehi).
Seratan punika saking pertalan buku damelan al kemis Yunani.
Piyambakipun uga dipunkenal dados panulis buku bab ngèlmu kimia, kathah Seratan bab ngèlmu kimia, nanging buku-buku manika boten wonten ingkang taksih dipunpangihi.
Nanging sampun kathah ahli al kemis sanès ingkang ngutip seratan saking Khalid bin Yazid, ingkang dipunserat malih wonten buku-buku bab ngèlmu kimia
Khalid bin Yazid punika guru saking ahli al kemis uga panemu ageng Jābir ibn Hayyān ingkang dipuntepang Bapak ngèlmu kimia wonten ing tlatah Éropah.

Kamunculan Khalid bin Yazid dipunsambungaken kaliyan ngèlmu kimia, piyambakipun belajar ngèlmu kimia kaliyan usada saking Monk Marianos.
Ilmu Kimia punika dipunjlentrehaken kemalih déning Khalid bin Yazid saking pertalan abasa Yunani (tahap kapisan) dipunlajengaken tahap inovasi sarta panemuan.
Ngangge buku-buku bab ngèlmu Kimia saking Yunani sarta Mesir ingkang piyambakipun angsal, Para ahli al kemis saking Arab saged milai nyobi ugi ngawontenaken panelitian asli nganggé acuan saking buku punika.

Deskripsi saking praktek kapisan para ahli kimia punika dipunserat wonten kitab al Fihrist, ''ensiklopedia ingkang dipunserat déning Al Nadim saking Arab nalika taun 988 CE.
Wonten ing ensiklopedia punika, wonten bab ingkang mbahas bab ngèlmu kimia ingkang nyebataken asal-usul saking ngèlmu punika.
Uga wonten pratélan asma-asma saking para ahli kimia Yunani ingkang misuwur nalika jaman samana.
Antawisipun priyantun Arab, kaya ta Yazid bin Khalid, Jābir ibn Hayyān, Ar-Razi, Ibnu Wahshiyya uga Dhu'n-Nun (priyantun Mesir).

Khalid bin Yazid nyerat tiiga risalah bab ngèlmu kimia:
 Al-Ser Al-Badea fi Fak Al-Ramz Al-Manea
 Ferdous Al Hekma fi Elm Al-Chemea sarta
 Maqalata Marianos Al-Raheb (loro barang saking Monk Marianos) ingkang isinipun cariyos-cariyos kaliyan Marianos uga belajar wujud saking simbol-simbol.

Cathetan suku 

Teks tebal

Penemu
Sajarah
Sampo iku jinising cuwèran, kaya sabun, kang nduwéni mupangat kanggo ngopèni kulit kang utama pangopènan kulit sirah saéngga bisa nglunturaké rereged (kotoran), kang digawé saka tetuwuhan. Panggawéan ngresiki kulit sirah utawa rambut sok diarani kramas. Kramas bisa uga tumuju kanggo ngrumat lan ngumbah rambut utawa kulit sirah supaya resik saka lenga , awu utawa rereged ana ing sirah amarga kagiyatan sadina-dina.
Sajeroning pangertèn èlmiah sampo bisa dijabaraké kanggo nyadiakake kandhutan surfaktan kanggo mbuwang reged lan sruwa kang ana ing kulit utawa rambut sirah kanggo njaga kaséhatan

Jinis
Sampo Bubuk
Sampo Banyu
Sampo Pasta

Bahan
Wit Mérang
Ilat baya
Godhong pacé
Godhong randu

Cathetan suku

Obat
Kaséhatan
Banyu
Muhammad Ibn Umail al Tamimi, (Arabic: أبو عبد الله محمد بن أميل التميمي)) nama lengkapé  Abu Abd Allah Muhammad al-Hakim al Sadiq al Tamimi Ibnu Umail, manggon ing Mesir urip nalika abad kaping papat Hijriyah (Abad 10 Masehi) ninggal dunya kira-kira taun 349 H/960 M.
salah sijiné ilmuwan kondhang Islam kang gawé kontribusi marang perkembangan ngèlmu kimia.
piyambaké duwé posisi wigati ing sajarah ngèlmu kawruh, amarga loro saka karya-karya ning Éropah tuwa dhéwé ning babagan ngèlmu kimia sebeneré pertalan saka buku-buku seratané.

Muhammad Ibn Umail al Tamimi, iku pemimpin panguripan kang pelosok, adoh saka pandangan masarakat.
Buku-bukuné nyebar ning kalangan kanca-kanca cedhaké.
Informasi saka Muhammad Ibn Umail al Tamimi ora dingerteni, nanging buku-bukuné lan pengetahuanné tekan marang wong-wong turun-temurun.
Tanggal sing pas karo lair lan ninggalé ora ana kang mangerteni. 
Belajar bab ngèlmu Kimia saka Abul Qasim Abd al-Rahman.
Ibn Umail al Tamimi percaya manawa piramida Mesir kuna kang tinemu cedhak Kairo duwé rahasia bab kawruh ing babagan ngèlmu kimia.
Piyambaké lumebu piramid karo wong loro kancané, maksudé mung belajar.
Ibn Umail al Tamimi, mènèhi gambaran saka piramid, patung-patung lan lukisan ing salah siji bukuné.
Piyambaké uga nulis penjelasan saka kawruh ing babagan ngèlmu kimia.

Prestasi saking Muhammmad Ibn Umail al Tamimi ya iku:
 Nyerat buku bab ngèlmu kimia
 Nyusun puisi-puisi dawa kang karan qasida
Buku-buku lan puisiné kaya shams al Risalah ilal hilal, Ma wal ardh al waragi al najmiya, al siFR al-kabir fi hall al ashkal birbawiya tasawir wal al, al Qasida al-nuniya, al naqaiya al Durat, lan Kha2as al bar bahr wal.
Hilal risalah ilal al-shams (Esay bab Matahari lan rembulan sabit) lan Ma al-Waraqi wal ardh al naimiya, banyu bening (keperakan) lan lintang kang ngiasi bumi (bumi berbintang) kang wis diterjemahké ning basa Latin nalika taun 1200 Masehi 
judhulé Tabula Chimica Linam Creescentem lan Apistola Solis.
Kutipan saking ilmiawan jaman biyèn, saka Mesir, Yunani, lan ilmuean Yunani kaya ta Hermis Markunus]] (Mesir), Socrates, Plato (ngango basa Yunani), Khalid bin Yazid, Jabir ibn Hayyan lan [[Dzu; Nun al Misri.

Cathetan suku

Penemu
Sajarah
Abu Bakr Mohammad Ibn Zakaria al-Razi, (864-930 AD)Al Razi utawa Ar Razi,Ibnu Zakaria (basa Latin Rhazes lan Rasis), polymath Iran kang aktif ning babagan kadhokteran, ngèlmu kimia lan filusuf.
Lair ing Rayy (Rages), ingkang leres Razi punika saking abasa Pèrsi ingkang gadhah teges kutha Ray.
Razi dipuntugasaken wonten ing Rumah Sakit gedhé ingkang pisanan wonten ing kutha Ray, punika anggawe piyambakipun pindah menyang Baghdad.
Razi sapunika Hakim, ahli kimia uga dados filusuf.
saderengipun dados dhokter, piyambakipun remen kaliyan musik, duwé pangalaman uga ngèlmu téyori musik mula saged dipunsebut, piyambakipun juru main musik ingkang saé. Al Razi dipunaku dados salah satunggaling ahli kimia ingkang misuwur. panemunipun dipunagem ngantos 10 abad luwih laminipun.
Razi dados panemu saka Alkohol, Alkohol ingkang diagem kanggé usada, uga nemu asem sulfat.

Razi sampun nyerat 184 buku lan artikel, artikel ingkang njlèntrèhaken babagan cabang ngèlmu ingkang boten sami.
Buku-buku lan artikel kalamau, sapunika dipunnamani déning Ibnu Abi Asi'boed.

Seratan ingkang paling wigati saka buku kaliyan artikel ingkang dipunserat inggih punika kitab al Hawi, ensiklopedi ageng ingkang isinipun babagan isi seratan para panyerat Yunani lan Hindhu uga pengamatan piyambak.
Kitab al Mansuri, ingkang isinipun babagan ngèlmu pangatahuan Yunani.

Ibnu an-Nadim mbedakaké lima babagan ngèlmu kang dipunjlentrehaké Al Razi:
 Razi dipunaku dados dhokter ingkang saé piyambak nalika masané
 Guru medis ingkang dipunremeni déning para murid ingkang boten sakedhik, murid ingkang énggal utawi murid lanjutan
 Ziarah maring nagara sanès anggawe piyambakipun misuwur, amarga dipuntepang kaliyan para pangeran uga para saudagar.
 Piyambakipun duwé sipat ingkang alus
 Piyambakipun sok maos lan dados panyerat ingkang aktif lan nyerat buku kang ora sithik.

Cathetan suku 

Penemu
Sajarah

ru:Ар-Рази
Abu Nashr al Farabi, (259-339 Hijriyah/ 870-950 Masehi, Basa Turki: Farabi) iku tokoh Turki Islam kang kondhang ning babagan filusuf utawa Logician..
Jeneng asliné Ibn Muhammad bin Muhammad bin Ṭarkhān Awzalagh (atau Uzlugh) al-Farabi, uga dikenal Abu Nashr al-Farabi, seratan basa Latin  Alpharabius utawa  Avennasar, ana sumber liya kang myebut Abu Nasr Mohammad Ibn al Farakh al Farabi, lair ning désa Wasij, cedhak karo Farab ning Turkistan nalika taun 259 Hijriyah (870 Masehi) ning Damaskus Ninggal nalika taun 950 Masehi atawa taun 339 Hijriyah, ning umur kaping 80 taun.
Wong tuwané keturunan saka Pèrsi nanging mbahné biyèn (nenek moyang) migrasi maring Turkistan.
Ning laladan Éropah, dikenal al Pharabius, Al Farabi iku anak jendral.
Sadurungé wis ngentaské pandidikan ning Farab lan Bukhara nanging piyambaké pindah maring Baghdad kanggo neruské pendidikan selanjuté uga nyambut gawé ning wektu kang ora sedelak ya iku saka taun 901 AD.
Nalika priode 942 Masehi, piyambake olèh kekuasaan ning babagan ngèlmu basa lan ning ngèlmu kawruh lan ngèlmu teknologi.
Tinggal nalika masa khalifah Abbasiyah kaping enem.
Al Farab iku filosof lan ilmuwan kang kondhang, duwé kamampuan ning babagan ngèlmu kang warna-warna wernané, uga dikenal dadi ahli basa kang tartil ning basa kang béda-béda.

Al Farabi nyumbang kawruh ning babagan ngèlmu pangatahuan, ngèlmu filsafat, ngèlmu logika, ngèlmu sosiologi, ngèlmu kadhokteran, ngèlmu matematika lan ngèlmu musik.
Ilmu kang paling kondhang ning sumbangané iku ngèlmu filsafat, logika lan ngèlmu logika.
Al Farabi kang dianggep filosof iku bisa digolongaké dadi Neoplatonist amarga nyoba mensintesis Platonisme lan Aristotelism nganggo teologi lan nyerat komentaré babagan ngèlmu fisika saka Aristoteles, meteorologi, logika lan ngèlmu liyané.
Amerga buku lan karyané, piyambaké dianggep dadi Guru kaping loro (al Mau'allim al Thani), guru kapisan iku Aristoteles.Kontribusi saka Al Farabi kang wigati ya iku babagan studi logika, studi logika iku luwih gampang manawa dibagi dadi loro, ya iku Takhayyul (Ide) lan Thubut (bukti).
Ning babagan ngèlmu Sosiologi, al Farabi nyerat buku Ara Ahl al Madina al Fadila.
Buku psikologi lan metafisika (kang dhasaré saka piyambaké dhéwé), buku musik kang judhulé Kitab al Musiqa.
Akeh buku-buku kang wis ilang, mung tinemu 117, 43 buku babagan logika, 11 buku babagan metafisika, 7 buku babagan etika, 7 buku babagan ngèlmu pulitik, 17 buku babagan musik, kadhokteran, lan sosiologi, kang 11 iku komentar.

Cathetan suku 

Penemu
Sajarah
Abu'l-Faraj Muhammad bin Ishaq al Warraq, utawa Ibn al-Nadim (ninggal yuswa tanggal 17 September 995/998).
Ahli bibliografi Pèrsi utawa latar belakang Arab.
Dikenal dadi panyerat kitab al Fihrist, judhulé dipilih saka basa Pèrsi pehrest (fehrest/ fehres/ fahrasat) kanggo judhul buku kang isiné bab sastra Arab.
uga dikenal dadi padagang buku, uga panggawé kaligrafi kang disalin saka naskah nuli didol.
piyambakée manggon ning Baghdad, uga manggon ing Mosul.
Remen kaliyan logika lan ngèlmu-ngèlmu saka Yunani.
Buku seratané kang judhulé Al Fihrist, iku pengantar singkat kang dimaksud dadi indeks saka sakabehing buku kang wis diserat nganggo basa Arab utawa nganggo basa liya.
Buku iku mbahas 10 wacana mbahas bab kang béda:
 Kitab suci umat Islam, Yahudi lan Kristen, kang dihubungaké karo Al Qur'an lan Hadist
 Mbahas tata basa lan filologi
 Sajarah, biografi, silsilah lan liya-liyané
 Puisi
 ilmiah teologi (ngèlmu kalam)
 hukum fiqh lan tradisi, bab kang wis dimusyawarahké, ditutup karo wacan kang mbahas wulangan bab non-Islam
 Filsafat lan ngèlmu kuna
 legenda, dongèng, sulap, lan liya-liyané
 dokrin (maqalat) saka kredo non-monoteis (Manicheans, Hindhu, Buda, lan Cina)
 ngèlmu kimia.

Artikel utawa wacan cekak isiné (kajaba wiwitan lan bab kapisan saka wacan pisan saka script lan huruf kang béda) nganggo basa Arab pertalan saka bassa Yunani, Siria lan basa liyané.
Khutbah saka Ibnu al Nadim isiné bab asal usul filsafat (nalika kauripan Plato lan Aristoteles), asal usul Buku Seribu satu malam, pamikiran tentang piramida, penemu tentang sikir, sikir, takhayul, sarta ngèlmu kimia lan liya-liyané.

Cathetan suku 

Penemu
Sajarah
Ketep Pass ya iku objek wisata ing Ketep, Sawangan, Magelang, Jawa Tengah. Ketep Pass iki kalebu Obyek Wisata alam kang duwé ciri khas wisata kegunungapian, khususé Gunung Merapi. Tanggal 17 Oktober 2002, Ketep Pass diresmikake dadi panggonan wisata jalur Sala–Selo–Borobudur (SSB) déning Présidhèn kaping 5 Megawati Soekarnoputri.

Papan Panggonan Ketep Pass 
Papan panggonan Ketep Pass ana ing dhuwur Bukit Sawangan (tengah-tengah antarané Gunung Merapi lan Gunung Merbabu). Ketep Pass ana ing papan panggonan kang dhuwure 1200 mèter lan ambané kira-kira 8000 mèter persegi. Ketep pass iki jarake 21 km saka Mungkid, 17 km saka Désa Blabak arah wétan, 30 km saka Kota Magelang, 35 km saka Kota Boyolali, lan 30 km saka Candhi Borobudur. Saka Kota Salatiga sing jarake kira-kira 32 km, Ketep Pass bisa diliwati saka Kopeng lan Désa Kaponan. Papan panggonan wisata Ketep Pass iki gampang diliwati, bisa nganggo bis gedhé,minibus, sedan utawa sepeda motor, amarga dalane ora angèl lan kepénak diliwati.

Gunane 
Ketep Pass ini gunané warna-warna,ya iku:
 Kanggo dokumentasi, tuladhané anané filem dokumenter sing diputer ing biyoskup mini.
 Kanggo paraga, kanggo nyimpen data-data Gunung Merapi kang ana ing Volcano Centre.
 Kanggo edukasi, bisa didelok ana ing Volcano Centre lan Volcano Theatre.
 Kanggo panalitèn.
 Kanggo wisata utawa rekreasi.

Fasilitas

Museum Vulkanologi 
Museum iki ambané kurang luwih 550 m persegi. Ing jerone ana miniatur Gunung Merapi, komputer interaktif sing isiné dokomen, warna-warna tuladha watu saka bukti mbledose gunung merapi, poster dhuwur garuda sing ukurane 3x3m, poster pengetan wlahar Gunung Merapi, lan uga ana foto lan poster sing nggambarke critane gunung merapi.

Bioskop mini 
Bioskop iki ruangane cukup amba, ya iku kira-kira bisa dipanggoni 78 kursi. Bioskop iki muterke filem sejarahe Gunung Merapi, tuladhané prastawa dumadine Gunung Merapi, jalur-jalur pendakian,panaliten ing puncak Garuda, mbledose Gunung Merapi, lan prastawa-prastawa liyané. Film-filem mau diputer kira-kira 25 menit.

Teropong 
Cacahe teropong sing ana ing Ketep Pass iki, ya iku ana loro. Panggonane ana ing dhuwur Panca Arga lan Gardu Pandang. Nganggo teropong iki, para pengunjung bisa ndelok kanthi jelas kaendahan Gunung Merapi, Merbabu lan gunung-gunung yang liyané.

Plataran Panca Arga 
Panca Arga tegesé ya iku Lima Gunung. Panca Arga iki ya iku puncak sing paling dhuwur dhéwé ing Wisata Ketep Pass. Saka puncak sing paling dhuwur iki para pengunjung bisa nonton 5 gunung, ya iku Merapi, Merbabu, Sindoro, Sumbing, lan Slamet. Saliyané 5 Gunung mau, pengunjung uga bisa ndeleng gunung-gunung cilik liyané, ya iku Gunung Tidar, Gunung Andong, Gunung Pring, Bukit Menoreh, Bukit Telomoyo, lsp.

Gardu pandang 
Gardu pandang iki wujud gazebo kang cacahé 2, ukurane papat persegi panjang lan yasan segi wolu sing dawane 5 mèter. Saka Gardu Pandang iki, pengujung bisa nonton endahe Gunung Merapi lan Merbabu.

Liyane 
 Panggonan parkir sing amba.
 Restoran.
 Mushola sing ambané 10 km² lan wis lengkap ana toilet.

Cathetan suku 

Papan wisata ing Jawa Tengah
Sawangan, Magelang
Papan wisata ing Magelang
Cikar ya iku sebangsa grobag kang bisa digeret ing jaran utawa sapi wujudé kaya dokar.Kang duwé mupangat kanggo usung-usung barang utawa kanggo tinumpakan

Piranti transportasi
Blandhong iku wong kang penggawéané njupuk utawa nyolong kayu (mligi kayu jati) ing alas. Negor utawa nyolong kayu iki racaké diayahi kanthi golongan dumadi saka wong loro utawa wong telu. Piranti sing dipigunakaké wujud prekul (basa Indonésia: Kapak). Kayu sing wis ditegor banjur diresiki saka pang-pangé, banjur disèrèt menyang kali supaya luwih gampang diangkud menyang désa. Nyèrèt kayu mau bisa uga migunakaké tenaga kéwan kaya sapi, kebo utawa gajah.

Ing jaman biyèn, blandhong mung nyolong kayu sethithik amarga migunakaké cara-cara lan piranti tradhisional. Nanging ing jaman modhèren, blandhong nyolong kayu alas kanthi gedhèn-gedhèn nganggo piranti mesin kaya ta graji mesin utawa Chainsaw, piranti berat kaya déné dozer lan crane. Tumindak nyolong kayu ing alas tanpa idin iki karan pembalakan alasan utawa ing basa Inggris: illegal logging.

Illegal logging iki wis ngrusak lingkungan alas ing ngendi-endi, mligi ing tlatah alas tropis lan uga ing alas-alas liyané. Mula tumindak ''illegal logging iki kalebu tumindak kadurjanan sing dimungsuhi ing saindhenging donya.

Uga delengen 
 Pembalakan alasan
 Lingkungan urip
 Pamanasan global

Rujukan

Pranala njaba 
 Situs Greenpeace:Illegal logging
 Antaranews,com Illegal Logging Kikis Kelestarian TN Berbak
 Kompas.com 11 Pelaku "Illegal Logging" Ditangkap 
 ABC net: Illegal Logging in Indonesia

Profèsi
Bémo (cekakan saka tembung bécak motor), iku tetumpakan awujud kaya becak nanging nganggo mesin.

Pranala njaba 
 Dari Ganefo hingga Menjadi Yatim Piatu
 Traditional & Modern Transport in Jakarta
 Biar Peyot, Bemo Tetap Tahan Lama

Transportasi ing Indonésia
Transportasi ing Jakarta
Angkudan
Muhammad Ridho Irama utawi dipuntepang ugi Ridho Irama, inggih punika putra ingkang bungsu saking raja dangdut Roma Irama kaliyan garwanipun, inggih punika ingkang gadhah asma Rica Rachim.
Rica Rachim, punika garwa kaping kalih, sasampunipun Veronica Agustina (almarhumah).
Priyantun kakung ingkang kadosipun badhé ngelajengaken padamelan saking Ramanipun (Raja Dangdut) punika miyos wonten ing kutha Jakarta tanggal 14 Januari 1989, milai dipuntepang déning masarakat panikmat lagu dangdut wonten ing Indonesia.

Nalika acara taun baru 2009 kalawingi, Ramanipun ngejak piyambakipun kanggé nembang sesarengan kaliyan grup band Soneta wonten ing adicara punika.
Ridho ingkang sampun remen kaliyan musik dangdut nalika alit punika, sampun nyobi panggung dangdut sareng kaliyan Ramanipun nalika kelas 3 SMP.
Pangalaman ingkang kapisan minggah panggung dipunrasa nalika Ramanipun pentas musik wonten ing Kalimantan.

Supados masarakat boten bosen kaliyan musik dangdut ingkang sampun biyasa wonten ing masarakat umum, piyambakipun nyipta musik dangdut ingkang sanès saking musik dangdut limrahipun.
Piyambakipun mbentuk grup dangdut Sonet 2, milai medalaken album ingkang kapisan nalika tanggal 22 Januari 2009.
Kaliyan grup Sonet 2 priyantun punika ngusung musik dangdut ingkang dipuncampuri musik pop.

Putera Makutha 
Ridho ingkang putra saking Roma Irama Raja dangdut punika, misuwur kaliyan jejuluk Putra Makutha, amargi embel-embel Raja Dangdung ingkang dipunangsal Ramanipun.
Sanes kaliyan kangmasipun ingkang Tiri Vicky, ingkang langkung remen kaliyan musik Rock utawa metal ingkang sampun mbentuk band ugi.
Ridho Roma ingkang remen kaliyan tembangan India punika ugi angsal pangajaran bab nembang ugi bab nguasani panggung ingkang awrat saking ramanipun.

Cathetan suku 

Tokoh Indonésia
Hera (basa Yunani: Ἥρα utawa Ἥρη) yaiku dewi pernikahan ana ing mitologi Yunani. Hera iku mbakyu lan uga garwa saka Zeus. Hera yaiku putra saka Kronos lan Rea lan kalebu siji saka 12 Déwa Olimpus. Ana ing mitologi Romawi, Hera dihubungke karo Juno. Sapi lan merak yaiku kéwan kang dikeramatake kanggo Hera. Hera digambarake kaya dewi kang kebak hikmat. Hera sok ditahtake lan dinobatake karo polos (makutha awujud lingkaran kang mung dianggo déning dewi-dewi agung). Hera kaloka karo sipaté kang cemburuan lan pendendam, mligi marang selingkuhan lan anak-anak Zeus. Hera uga tau murka marang Pelias amarga matèni wong ana ing kuil Hera. Hera uga naté murka marang Paris kang ora milih Hera dadi putri paling ayu lan luwih milih Afrodit dadi putri kang paling ayu.

Ètimologi 
Walter Burkert madakake jeneng Hera karo hora (‘ωρα, mangsa).  Ana uga panemu kang nyatakaké yèn Hera iku minangka wujud feminin saka hērōs (‘ηρως, tuan). Nanging  John Chadwick, pengurai Linear B, negesake yèn gegandhèngané Hera karo 'hero' iku ora cetha Ing Linear B dhéwé, Hera karan karo jeneng E-ra.

Cathetan suku 

Déwa-dèwi Yunani
Dewi
Déwa Olimpus
Mitologi Yunani
Sunan Gresik utawa Maulana Malik Ibrahim ya iku Walisanga kang ana ing tanah jawi. Maulana Malik Ibrahim iki dianggep wong kang pisanan kang nyebaraké Agama Islam ing tanah jawi. Maulana Malik Ibrahim séda lan dimakamké ana ing désa Gapura, kutha Gresik, Jawa Wétan.

Babad Tanah Jawi versi J.J. Meinsma nyebutaké nama Makhdum Ibrahim as-Samarqandy, kang mèlu pangucapan ilat wong jawa dadi Syekh Ibrahim Asmarakandi. J.J Meinsam nyebutaké yèn to Maulana Malik Ibrahim lair ing Samarkand, Asia Tengah, ing abad 14.

Maulana Malik Ibrahim uga kerep diarani Syekh Magribi, lan uga ana sapérangan warga kang ngarani kaki bantal. Dhèwèké tunggal getih karo Maulana Ishak, ulama kang kondhang ing Samodra Pasai, ya iku bapaké Sunan Giri (Radèn Paku). Ibrahim lan Ishak iku anaké ulama Pèrsi, kang arané Maulana Jumadil Kubro, kang mapan ing Samarkand. Maulana Jumadil Kubro dipercaya turunan kaping 10 saka Syayidina Husein, putuné Muhammad Saw.

Maulana Malik Ibrahim uga naté mapan ing Cempa, saiki Kamboja suwéné 13taun wiwit taun 1379. Dhèwèké uga ngrabi putri ratu lan duwé anak 2. Anaké yaiuk Radèn Rahmat (Sunan Ampel) lan Sayid Ali Murtadha utawa Radèn Santri. Rumangsa cukup dakwah ing Cempa, taun 1392 M Maulana Malik Ibrahim ijrah ing pulo Jawa ninggal kaluargané.

Pagawéané ing tanah jawa kang pisanan ya iku dagang kabutuhan pangan kanti rega kang murah, lan uga dadi tabib lan tanpa bayar. Minangka tabib, dhèwèké uga naté diundang nambani prameswari ing Cempa, ya iku isih seduluré bojoné.

Sunan Gresik utawi Syekh Maulana Malik Ibrahim (w. 1419 M/882 H) punika salah satunggal saking Walisanga, ingkang dipunanggep sepisanan ingkang nyebarakén agami Islam ing tanah Jawa. Sunan Gresik dipunsarèkakén wonten ing désa Gapura, kutha Gresik, Jawa Wétan.

Syekh Maulana Malik Ibrahim punika ahli tata nagara ingkang kawentar. Inskripsi punika ingkang wonten ing kijingipun Sunan Gresik kanthi huruf Arab, tegesipun inggih punika:
"punika makam almarhum almaghfur ingkang nyadong rahmating Gusti, kekasih para Pangeran, sendinipun para Sultan saha para Mantri, ingkang nulung para fakir miskin ingkang bagya ugi sahid, cahyaning simbol nagari saha agami. Malik Ibrahim Kawentar kaliyan Kake bantal. Allah paring rahmat saha ridha lan dipunlebetaken wonten ing suwarga. sampun surud ing kasedan jati dinten Senin, 12 Mulud taun 822H"''''

Cathetan suku 

Walisanga
Tokoh panyebar Islam ing Indonésia
Gresik
Golden Gate ya iku selat kang nyambungaké Teluk San Fransisco karo Samodra Pasifik. Wiwit taun 1930 Kreteg Golden Gate wis dibangun ing selat iki.
Ombak kang gedhé lan arus saka kali Sacramento lan kali San Joaquin wis nggawé saluran kang jeroné atusan mèter ing selat iki.

Sadurungé aba wong Éropah teka ing abad 18 tlatah kéne dikuwasai karo Ohlone.

Kreteg Golden Gate ya iku Kreteg gantung ing Golden Gate, sawijiné bukaan saka Samodra Pasifik karo Teluk San Fransisco. Kreteg Golden Gate nyambungaké uga kutha San Fransisco, California ing Ujung San fransisco lan kabupatén Marin, California. Dawané Kreteg Golden Gate ya iku 2.727 m. Jarak saka menara ya iku 1.280 m. Kreteg Golden Gate dhuwuré 230 m saka banyu ing selat iku.
Kreteg Golden Gate dirancang karo Joseph Strauss. Dhèwèké teknisi kang wis ngrancang punjul 400 gambar Kreteg.
Golden Gate ya iku Kreteg paling éndah kang dadi ikon donya. Pambangunan Golen Gate wiwit saka insinyur lan editor koran ing San Fransisco kang jenengé Michael O'Shaughnessy. Dhèwèké duwé kawigatén kanggo yasa Kreteg kang nyambungaké wewengkon California ya iku San Fransisco lan Marin Country.
O'Shaugnessy wiwit konsultasi karo insinyur-insinyur ngenani bab dana lan wujud Kreteg kang pas kanggo selat.
Banjur Joseph Baermann Strauss ménéhaké sketsa awal pambangunan Kreteg karo O'Shaughnessy lan Edward Rainey, Sekretaris Walikota San Francisco lan walikota James Rolph.
O'Shaughnessy mbutuhaké wektu setaun kanggo mènèhi informasi tumrap masarakat ngenani désain Kreteg Golden Gate.
Strauss mromosiké idé Kreteg iku kanthi désain asliné ing pandhudhuh California Utara. Dhèwèké uga nerangake yèn dhuwit kanggo yasa Kreteg cukup dijupuk saka pajeg tol. Kreteg iki ambané 27,4 mèter.

Cathetan suku 

Kreteg
Selat
San Francisco
Ali-ali ya iku rerenggan awak kang wanguné bunder, ukurané cilik lan dianggo ing driji. Driji kang lumrahé dianggoni ali-ali ya iku driji tengah lan utawa driji manis. Déné ali-ali kang dianggo ing driji manis lumrahé ali-ali tunangan utawa ali-ali kawin utawa diarani cincin kawin. Ali-ali ana kang diwènèhi pepaès wujud permata utawa berlian lan ana kang mung bunder polos.
Ali-ali kena dianggo wong lanang utawa wong wadon. Ali-ali digawé saka emas utawa logam liyané, plastik, balung, kaca, berlian, batu permata, lan bahan liyané. Saiki ali-ali uga ana kang digawé saka monel, pérak , lan monté-monté kang kanggo rerenggan.

Pakulinan mènèhi lan nampa ali-ali wis ana wiwit 4.800 taun kapungkur. Ali-ali pernikahan lumrahé dipasang ing driji manis. Pakulinan iki asalé saka kapercayan wangsa Tudor ing abad 16. Kapitayan iki nerangaké yèn driji manis kang kiwa iku nduwéni sesambungan karo pembuluh darah kang nyambung langsung ing jantung. Mulané yèn wong ngenggo ali-ali ing driji manis iku bisa mratandhaké yèn wong iku lagi nduwéni sesambungan katresnan karo lawan jinis.

Sajarah 
Ali-ali kawin asalé nalika Pharaohs of Egypt utawa pharaoh saka Mesir kang ndadékaké lingkaran dadi simbol. Bunderan utawa lingkaran ora nduwé pucuk lan bongkot dadi ora mandheg lan terus nyambung. Simbol iki mratandhaké kalestarèn utawa kalanggengan. Ali-ali lagi dadi simbol kawinan nalika jaman Romawi.
Ali-ali kawin kang sepisanan digawé saka wesi. Sawisé iku lagi digawé ali-ali saka emas awit bahan emas katon luwih éndah. Sawisé iku ali-li banjur dikombinaséké karo berlian utawa permata.

Cathetan suku 

Rerenggan
Raja brana
Howard Hathaway Aiken ya iku kang ngréka komputer kang wiwitan. Howard Hathaway Aiken lair ing New Jersey, 9 Maret 1990. Dhèwèké kuliyah ana ing University of Wisconsinlan lan éntuk delar dhoktor ing Universitas Harvard. Nalika dadi instruktur ing Departemen Fisika Harvard, Aiken angen-angen gawé sawijining komputer utawa mesin itung. Sajatiné, nalika iku wis ana mesin itung gawéane Hollerith, nanging mesin iku durung bisa ngrampungaké itung-itungan kang ngandhut wilangan négatif.

Taun 1937, Aiken mumpuni tulisan-tulisan Charles Babbage, sawijining ilmuwan gedhé kang sadurungé nemu mesin itung digital kang dadi piranti kang paling misuwur ing ngremabakane komputer. Kanthi tulungan IBM, Aiken kasil anggoné gawé komputer kang wiwitan kanthi aran Automatic Sequence Controlled Calculator (ASCC). Komputer gawéane Aiken dhuwure 2,4 mèter, dhawane 15,3 mèter, lan boboté 35 ton. Ing jerone ana kabel kang dhawane 800 kilomèter lan 3 yuta saklar. Komputere Aiken bisa ngrampungaké soal cacah 23 kang ana gegayutane wilangan. Kanggo ngrampungaek soal tambah-tambahan butuhake wektu 6 detik lan soal para gapit butuhake wektu 12 detik. Aiken banjur nyempurnakake ASCC ing Universitas Harvard. Ing kono, jenenge diganti dadi Harvard Mark I. Komputer Harvard I iki dirampungake Aiken kanthi bebarengan karo telung insinyur liyané ya iku Durfee, Hamilton, lan Lake. Aiken tinggal donya ing Missouri, Amérikah Sarékat, tanggal 14 Maret 1973.

Cathetan suku 

Penemu
Lair 1900
Pati 1973
Bangsa Cina bisa tegesé wong saka ètnis lan/utawa kabangsan Cina:

 Suku Han, golongan ètnis sing dominan ing Cina dharatan lan Taiwan
 Tionghoa, sebutan liya tumrap wong saka ètnis utawa kabangsan Cina/Tiongkok ing Indonésia
 Tionghoa-Indonésia, salah siji ètnis ing Indonésia
 Cina perantauan, wong katurunan Cina sing manggon ing jaban Cina dharatan, Taiwan, Hong Kong, lan Makau
 Etnis minoritas di Cina, penduduk non-Suku Han di Cina daratan dan Taiwan
 Zhonghua Minzu, pangertèn modhèren kabangsan Cina sing ngungkuli pamérangan ètnis, kanthi idhèntitas inti minangka kesatuan bangsa Cina (supra-ètnis kabangsan Cina)

bg:Китайци
John Logie Baird ya iku pelopor tipi. Baird lair ing Helsenburgh, tlatah pasisir pasisir wétan Sekotlan, tanggal 14 Agustus 1888. Bapake ya iku sawijining pendeta. Kawit cilik, dhèwèké dikenal minangka bocah kang lara-laranan.

Nanging dhèwèké kagolong bocah kang pinter ing babagan othak-athik barang elektronik. Dhèwèké kasil anggoné masang jaringan telepon ing kiwane kanca-kancane. Sawisé lulus saka sekolah menengah, dhèwèké nerusaké sekolahé ing Glasgow University. Ora suwé, dhèwèké mandeg anggoné kuliyah amarga ana Perang Dunia 1.
Dhèwèké banjur kepéngin gabung karo angkatan bersenjata. Nanging niyate mau di tolak amarga dhèwèké ora patiya séhat. Dhèwèké tau nyambut gawé ing perusahaan listrik Clyde Valley sadurungé dhèwèké ana ing Inggris saperlu muwiti bisnise. Ing taun 1942, dhèwèké nyoba gawé piranti kang bisa ngirim gambar. Nalika tanggal 26 januari 1926, dhèwèké mamerake tipine mau ing masarakat. Tipi kang wiwitan isih nampilake gambar kang kemresek. Ing perkembangane, sistem iki digantekake déning sistem elektrik kang bisa nampilake gambar kang luwih sampurna. Nanging, wektu iku gambar kang diasilake mung gambar ireng putih. Ing taun 1927, tivi wis bisa ngrembaka kanthi kemampuan jaringan punjul 438 mill antarané London nganti Glasgow. John Loge Baird tinggal donya ing Bexhill tanggal 14 Juni 1946.

Cathetan suku 

Penemu
Lair 1888
Pati 1946
Talmud (basa Ibrani: תלמוד) ya iku cathetan kang isiné ngeneni rembugan para rabi kang ana gandhèngané karo hukum Yahudi, etika, pakulinan lan sajarah. Talmud dibagi dadi rong komponèn: Mishnah, kang awujud kumpulan Hukum Lisan Yudaisme pisanan kang ditulis ; lan Gemara, diskusi ngenani Mishnah lan tulisan-tulisan kang kaitane karo Tannaim kang sok mbahas topik-topik liya lan njabarake Tanakh. Istilah Talmud lan Gemara racaké dinggo ora bareng. Gemara ya iku dhasar kabèh aturan saka hukum rabinik lan akèh dikutip ana ing literatur rabinik kang liyané. Keseluruhan Talmud racaké uga dirujuk dadi (singkatan basa Ibrani kanggo shishah sedarim, utawa "enam tatanan" Mishnah).

Asal-usul 
Studi keyahudian wiwitane ana katulis nanging lésan. Para nabi njabarake lan ngrembug hukum lan mbahas Alkitab Ibrani tanpa ana bantuan karya-karya kang katulis (saliyané sakai kitab-kitab ing Kitab Suci). Nanging, situasi kaya iki maleh kanthi drastis amarga ana akibat saka penghancuran komunitas Yahudi ing taun 70 M, lan pergolakan norma-norma sosial lan hukum Yahudi ang ditimbulke. Amarga para rabi dituntut ngadepi kaanan kang saknyatane lan nembé mligi Yudaisme tanpa Bait Suci lan Yudea tanpa otonomi lan wacana hukum lan sistem studi oral kang wis suwi ora bisa dipertahanake. Ing jaman iki metu wacana a rabinik wiwit dicathet kanthi tulis. Hukum lésan tuwa dhéwé kang dicathet dimungkinake ana ing wujud midrashi. Ing kéné diskusi halakhik disusun kanggo tafsiran eksegetis marang Pentateukh. Nanging wujud alternatife, kang digawé miturut topike lan ara miturut ayat-ayat Alkitab, dadi dominan ing taun 200 M. nalika Rabi Judah haNasi ngredaksi Mishnah (משנה).

Uga delengen 
 Jerusalem Talmud
 Mishnah
 Minor Tractates
 Tosefta
 Beraita
 Gemara
 Ein Yaakov
 Rabbinic literature
 The Kallah Month
 Yeshiva

Cathetan suku 

Agama
Yahudi
 
Talmud
Jonas Edward Salkya iku penemu vaksin polio. Polio ya iku lelara kang disebabake déning virus kang bisa ndadèkaké kalumpuhan utawa kepaten. Jonas Edwar Salk lair ing New York tanggal 28 Oktober 1914. Dhèwèké nerusaké sekolah menengahe ing Townsend Harris High School lan nerusaké ana ing City Collage of New York nganti éntuk gelar BSc, dhèwèké nerusaké sekolahé anan ing New York University, ing jurusan kadhokteran, nganti éntuk gelar dhokter nalika taun 1939. Banjur dhèwèké nyambut gawé ana ing Mount Sinai School of Medicine, New York. Ing taun 1942, dhèwèké nyambut gawé ing laboratorium virus bebearengan karo Dr. Thomas Francis, Jr. ing Universitay of Michigan. Nalika iku, Dr. Thomas kang ahli mikrobiologi, lagi gawé vaksin influenza. Wong sakloron padha naymbut gawé bebarengan, lan ngembangaké vaksin kang digunakaké militèr nalika Perang Dunia II. Ing taun iku, dhèwèké uga éntuk beasiswa panaliten lan éntuk kalungguhan minangka asisten professor epidemologi ing University of Michigan. Limang taun candhaké, Salk ngalih ana ing Pittsburgh. Ing kutha iki, dhèwèké ngulang lan mimpin laboratorium virus ing University of pittsburg.

Ing taun 1952, dhèwèké kasil anggoné gawé vaksin. Salk tinggal donya tanggal 23 Juni 1995 ing La Jolla.

Cathetan suku 

Penemu
Lair 1914
Pati 1995
Alga kristal(Japanese Crystal Algae) ya iku ganggang kristal sing tinemu déning èlmuwan Jepang. Ganggang kristal nduwèni kasiyat ningkataké kakebalan awak.

Ganggang kristal bisa ditangkaraké ing wadhah sing digawé saka plastik, keramik, utawa gelas lan ora bisa ditangkaraké ing wadhah saka logam utawa alumunium.

Cara panangkaran 
 Sèlèhké 3 séndhok tèh alga ing wadhah plastik, banjur wènèhi banyu resik 1 liter, 2 séndhok tèh gula pasir, 7 kismis sing wis diresiki. Dientèni sawengi.
 Asokaké alga kristal sing wis direndhem ing wadhah gendul utawa gelas. Saring alga mawa saringan plastik. Resiki alga kristal nganggo banyu ngombé lan wadhahké ing wadhah sing resik.
 Banyu sing wis disokaké ing gendul siap diombé kanggo obat.
 Ganti kismis garing seminggu pisan.

Paédah 
Alga kristal nduwèni mupangat kanngo nambani getih dhuwur (hipertensi), panyakit njero, saraf, masalah ing jantung, ginjel, ngresiki rai, ngrawat pasuryan, lan matèni sèl kanker.

Cara migunakaké alga 
 Bronkitis lan asma : 1 liter/dina.
 Kulit èksim: 1/2 liter/dina (diolès langsung mawa alga kristal) lan resiki mawa banyu.
 Kurang getih: 1 liter/dina. 
 Lambung (maag): 1 liter/dina. 
 Saraf : 1 liter/dina. 
 Getih dhuwur: 1 liter/dina normalaké hipertensi.

Alga
Obat
Ombèn-ombèn
Kolang-kaling utawa buah atap ya iku woh kang dadi cemilan, dhapuré lonjong lan wernané putih transparan. Kolang-kaling ing basa Walanda diarani glibbertjes. Kolang-kaling ya iku wijiné wit aren utawa Arenga pinnata. Kolang-kaling dhapuré trepes lan ana tlutuhe. Kolang-kaling digawé saka woh arèn kang dibakar nganti gosong banjur dijupuk wijiné lan digodhog nganti pirang-pirang jam. Wiji arèn kang wis digodhog iku banjur direndhem ing larutan banyu kapur kurang luwih telung dina nganti ngalami prosès férmentasi.

Kolang-kaling duwé kadar banyu kang akèh nganti tekan 93,8 % saben 100 gramé. Kolang-kaling uga ngandhut 0,69 gram protéin, patang gram karbohidrat, lan kadar awu sak gram lan serat kasar kang cacahé 0,95 gram.

Mangan kolang-kaling uga bisa nglancaraké saluranSaluran cerna. Kolang-kaling duwé karbohidratKarbohidrat kang bisa nggawé wareg. Saliyané iku kolang-kaling uga bisa ngurangi nafsu mangan saéngga cocog dikonsumsi kanggo wong kang lagi diet.
Woh kang asalé saka wiji arèn iki duwé jeneng liya buah atap, buah kalong utawa 'tropical food.

Asil olahan 
Kolang-kaling lumrahé digawé kolak, koktail, ès campur utawa ès buah. Kolang-kaling bisa nglancaraké metabolisme awak. Kolang-kaling kena kanggo campuran ès teler. Supaya katon warna-warni, kolang-kaling bisa diwénéhi sumba kang rupané abang, ijo utawa kuning.

Cathetan suku 

Woh-wohan
Dhasi ya iku aksesoris sandhangan kang digawé saka kain lan dikalungké ing gulu klambi utawa keméja lan nggantung ing dhadha. Dhasi dhapuré segipapat dawa lan ing pucuké mbentuk segitelu. Ana uga dhasi kang cekak lan simpule kaya elar kupu-kupu. Dhasi kang mirib kaya elar kupu diarani dhasi kupu-kupu.

Sajarah 
Wiwit jaman batu, aksesori ing gulu lan dhadha uga wis ana. Aksesoris iki kanggo ciri kalompok saka strata kang dhuwur. Aksesoris iki lumrahé dienggo wong lanang. Semana uga dhasi lumrahé dienggo wong lanang. Dhasi lumrahé dienggo nalika ing kantor, rapat, lan ing kaanan kang resik lan aji. Dhasi lumrahé dienggo wong-wong kang nduwé pangkat.
Ing jaman Romawi Kuno wis ana kain kanggo nutupi gulu. Kain iki dienggo juru bicara. Sawisé iku para prajurit Romawi uga ngenggo. Kain kang dienggo ing gulu kang saiki ngalami évolusi dadi dhasi uga ana ing patung watu ing makam kuna, Xian, Tiongkok.

Aksesori kanggo gulu uga moncér ing jamané Shakespeare ing taun 1564-1616. Aksesori iki diarani ruff.Krah kaku kang digawé saka kain putih iki dhapuré kaya piringan gedhé kang ngubengi gulu. Supaya ora rusak bentukké, ruff uga dikanji. Yèn dienggo terus ruff kang tumpuk-tumpuk bisa njalari iritasi ing gulu.
Sawisé ruff banjur ana cravat. Cravat digawé nalika papréntahan Louis XIV taun 1660-an. Dhasi asalé saka nagara Kroasia. Ing kroasia dhasi diarani  Hrvatska.

Cathetan suku 

Sandhangan
Kebaya ya iku blus tradhisional kang dienggo wong wadon ing Indonésia. Kebaya digawé saka bahan kang tipis lan lumrahé dienggo karo sarung, sléndhang, jarik utawa bathik. Kebaya uga kena dienggo karo songket lan klambi tradhisional liyané.
Kebaya asalé saka tembung arab abaya kang tegesé sandhangan.
Sadurungé taun 1600 ing Pulo Jawa, kebaya mung dienggo karo kulawarga krajan. Ing jaman jajahan Walanda wong Éropah banjur nganggo kebaya. Kebaya dadi klambi resmi. Kebaya banjur divariasi wujud lan motifé, ana kang nganggo kain sutra, nganggo sulaman warna-warna. Saiki kebaya uga dhimodifikasi karo rok lan clana jean.
Kebaya uga duwé model kang warna-warna. Ana kang simétris lan asimétris. Kebaya dimodifikasi karo payèt, bordiran lan renda-renda. Sabe laladan ing Indonésia duwé kebaya khas dhéwé-dhéwé, kaya ta kebaya Jawa, kebaya Bali, lan liya-liyané.

Sandhangan kang mirib kebaya diarani nyonya kebaya. Sandhangan iki digawé karo wong-wong pranakan Melaka. Wong-wong iku nganggo sandhangan iki karo sarung lan sepatu kanthi rerenggan manik-manik kang diarani kasut manek.

Kebaya duwé lengen kang dawa, lumrahé dienggo karo ngisoran kang dawa. Kebaya iku sandhangan kang mirunggan dianggo wong wadon. Kebaya lumrahé dienggo ing acara resmi kaya ta nganténan, resépsi, kartininan, lan acara-acara penyambutan tamu agung.

Pranala njaba 
 Dokumen konferensi
 Kebaya Anne Avantie
 Indonésian Traditional Textiles
 Kebaya: Ini Indonésia 
 Model Baju Kebaya untuk Wisuda

Cathetan suku 

Busana
Sandhangan
Budaya Indonésia
Sumur utawa perigi ya iku sumber banyu kang ditampung ing siji dhudhukan lemah lan bisa dimumpangatake kanggo kaperluan sadina-dina.. Saliyané sumur kang ngasilaké banyu, ana uga sumur kang ngasilaké lenga utawa gas.
Sumur tradhisional utawa sumur gowak wujud bolongan rada gedhé kang dikupengi témbok ing pinggiré. Banyu kang ana ing sumur banjur ditimba nganggo èmbér kang diwénéhi tali. Èmbér kang diwénéhi tali iki mau diarani timba. Sumur ing kutha-kutha gedhé ing Indonésia ukurané cilik, gedhéné kurang luwih sak pipa pralon. Banyu kang ana ing jero sumur banjur disedhot supaya munggah nganggo kompa. Kompa iki diarani kompa banyu.

Sumur bor 
Sumur bor ora kena cedhak karo Septic tank, awit baktéri e-coli ing banyu disebabaké septic tank. Sumur bor kuduné digawé kanthi jarak paling sithik 5 mèter saka septic tank. Jeroné sumur kang 15 mèter luwih apik awit ora gampang kena pencemaran baktéri, mligi ing kutha-kutha gedhé.
Sumur bor apa déné sumur dhudhug kena diwénéhi tawas yèn banyuné buthek. Tawas ya iku zat kang bisa nggawé bening banyu sumur. Salah sijiné teknik kanggo nemtokaké titik pengeboran kang pernahé duwé cekung banyu utawa sumber banyu kang akèh ya iku kanthi metode Geolistrik. Metoda iki merlokaké lahan kanggo survei kanggo nemu sumber banyu ing njero lemah. Kanthi teknik resistivity bakal bisa nemtokaké tahanan kang dipaské karo kontur lemah utawa jinis watu kang dadi sumber banyu. Kanthi cara iki banjur bisa nemtokake sepira jerone kanggo nemu banyu kang akèh lan duwé kualitas apik. Kagiyatan survei geolistrik iki bisa mikoléhi informasi kaanan lemah kamg jeroné nganti 150 mèter.

Cathetan suku 

Banyu
Jilbāb ing (Basa Arab: جلباب ) punika rasukan terasan utawi blanjuran panjang kang nutupi sakujuring salira kajawi asta, samparan ugi pasuryan piyantun wanita muslim. Pangginaan jinis rasukan punika kasebat lan ugi dipunwajibaken déning saréngat Islam. Pramila wanita muslim kedah ngagem rasukan ingkang anutupi salira ingkang asring dipuntepangi kanthi asma hijab punika. Kerudung punika ugi wonten kandhutan ing salebeting Al Qur'an lan dipunsebat kanthi nama khumur, ugi kintunan lan kandhutan ing serat An Nuur ayat 31:

Ètimologi 
Saking etimologis jilbab iku asalé saka basa arab jalaba kang ngemu teges ngimpun utawa nggawa. Tembung jilbab dianggo déning wong-wong manca kang padha ngrasuk agama Islam liya minangka jinising rasukan kanthi nama kang  béda - béda. Ana ing nagara Iran diarani chador. Ing nagara India lan Pakistan diarani pardeh. Ing Libya milayat. Ing Irak abaya. Ing Turki charshaf, lan tudung. Ing Malaysia, sawatara ana ing nagara Arab-Afrika diarani hijab.

Tembung "jilbab" ana ing Indonésia digunakaké utawa ditegesi minangka busana panutup kanggo nutupi sasisihing sirahé wong wadon (rambut lan gulu) lan diteruske karo rasukan kang nutupi sakabehing awak kajaba tlapak tangan lan sikil.

Uga delengen 
 Burqa
 Hijab
 Surat An Nuur

Pranala njaba 

 Dalil hijab jilbab

Rujukan 

Budaya Islam
Sandhangan
Diyan yaiku barang kang bisa ngasilaké sinar kanthi sumber ènèrgi listrik. Diyan uga bisa duwé teges dop utawa bola diyan, diyan néon. Saliyané diyan neon, uga ana diyan kang sumber énerginé saka lenga, lan liya-liyané.
Kang nggawé diyan kang sepisanan yaiku Thomas Alfa Edison.

Jinis

Incandescent Lamp 
Diyan jinis iki uga diarani diyan pijar. Diyan iki umuré tuwa dhéwé amarga tinemu dhisik tinimbang diyan jinis liyané. Nganti saiki diyan jinis iki isih akèh dienggo. Diyan pijar cahyané rupané kuning. Cahya iki asalé saka pembakaran filamen ing sanjeroné bola diyan kaca.
Diyan pijar bisa awét nganti 1.250 jam. Diyan iki duwé umur pijar kang paling sithik tinimbang diyan-diyan liyané. diyan pijar uga nggunakaké ènergi listrik paling akèh. Mulané diyan iki kagolongaké diyan kang boros énérgi.

Fluorescent Lamp 
Diyan iki uga diarani Diyan Neon utawa kerep diarani diyan TL. Cahyané rupané putih. Diyan neon duwé cahya kang luwih padhang tinimbang diyan liyané. Diyan neon kalebu diyan kang irit énérgi listrik lan awét. Diyan neon bisa awét nganti 10.000 jam. Nanging diyan neon ora cocog yèn dadi diyan aksén utawa spotkight, cahya kang putih ora bisa mantulaké warna asli objek kang dipadhangi.

Diyan LED
Diyan iki diyan sing paling hemat energi.

Cathetan suku 

Pepadhang
Diyan
Perang Goth iku perang kang manggon ana ing Italia lan wewengkon-wewengkon ing saubengé kaya Dalmatia, Sardinia, Sisilia, lan Korsika wiwit taun 535 nganti tekan taun 554 antarané wadyabala Kamaharajan Romawi Timur lan wadyabala Karajan Ostrogoth. Perang iki dibagi dadi rong fase. Fase pisanan yaiku (535-540) dirampungi kanthi kalahe Ravenna lan penaklukan Italia déning wadyabala Bizantium. Fase loro yaiku taun (540/541-553) ciriné yaiku perlawanan bangsa Goth kang dikobarke manèh déning Totila. Perlawanan mau nembé bisa dikalahane sawisé perang kang suwi kang dilakokake déning Narses, kang uga bisa nggagalake invasi Franka-Alamanni ana ing taun 554. Yèn ta kaya mangkono kutha-kutha ing italia lor iseh terus nrampungake perlawanan nganti tekan taun 560-an. Perang iki diwiwiti déning ambisine Kaisar Justinianus kanggo ngrebut manèh provinsi-provinsi wewengkon Kamaharajan Romawi Barat kang ucul mergane ana invasi suku-suku barbar ana ing wiwitan abad sadurungé (Deleng uga Masa Migrasi).
Wektu peperangan kang lumayan suwi nyebabake ancure Italia lan mudune populasi Italia saka 7 juta jiwa dadi 2,5 juta jiwa kang dadi akibat saka perang goth mau, keluwen, lan wabah lelara. Saliyané iku, banda Kamaharajan Bizantium uga kalong. Pungkasane yaiku, Bizantium pra bisa nahan serangan saka bangsa Lombardia ana ing taun 568, kang ngakibatke ucule wilwyah-wewengkon ana ing italia.

Cathetan suku 

Perang
Sajarah Italia
Lempongan Siam utawa Lempongan Thailand yaiku salh siji lempongan kang manggon ana ing Laut China Selatan (Samodra Pasifik), diubengi déning nagara Malaysia, Thailand, Kamboja lan Vietnam. Pérangan sisih lor lempongan iki yaiku Bight of Bangkok ana ing hulu Kali Chao Phraya, cedhaké Bangkok. Lempongan iki nyakup wilwyah kang ambané 320.000 km². Wates saka lempongan iki dujelasake déning garis saka Tanjung Bai Bung ing sisih wétan Vietnam (ana ing sisih wétan kali Mekong) tumuju Kota Baru ing pasisir Malaysia. Lempongan Thailand ora jero, jerone rata-rata yaiku sakiwa-tengené 45 m, lan jerono maksimal mung 80 m. Jerone lempongan sing kaya mau ngebabke pertukaran banyu alon lan alirane banyu saka kali-kali nyebabake lempongan iki duwé salinitas cendhek (3,05-3,25%) lan uga akèh sedimen. Tingkat salinitas sing luwih dhuwur anané ing perairan sing rada jero, salinitase (3,4%) sing lumebu ana ing lempongan siam iki. Kali utama kang ngalir tumuju lempongan iki yaiku kali Chao Phraya (kalebu saka anak kali Chin) lan Maeklong ing Bight of Bangkok, lan Kali Nanging tumuju Lempongan Bandon ing barat daya lempongan. Ana ing jaman es pungkasane Lempongan Thailand ora ana amarga lumah sagara kang cendhek. Amarga angete suhu ana ing laladan tropis banyu ana ing Lempongan Thailand dadi panggon saka karang koral, lan uga kanggo panggon resort penyelaman. Panggon paling populer kanggo para turis kang dolan menyang lempongan iki yaiku Ko Samui ing provinsi Surat Thani, lan Ko Tao yaiku pusat kanggo penyelaman para turis kang dolan menyang lempongan iki. Lempongan iki uga duwé kandhutan sumber daya lenga lan luwih akèh manèh yaiku gas alam.

Cathetan suku 

Thailand
Géografi Thailand
Ki Ageng Pandan Arang utawa Pandanaran, Pandanaran I ya iku bupati kang sepisanan ing Semarang, kang diangkat sultan Demak Bintara. Miturut carita, jeneng Semarang iku sing gawé Ki Ageng Pandan Aran. Amarga ing laladan kana iku akèh wit asam kang wohé arang-arang trus diarani "asem arang". Tokoh iki uga dikenal minangka panyebar Islam ing laladan kana. Sanajan Ki Ageng urip sajaman karo para Wali Sanga, dhèwèké ora mèlu kagabung ing Walisanga. Putrané uga dikenal kanti jeneng kang padha, nanging kondhang kanthi jeneng Sunan Bayat.

Tokoh iki mapan ing Pragota, saiki dadi Bergota ing kalurahan Randhusari, Semarang Kidul.

Biyèn Pragota iku ing pinggir sagara, nanging amarga wewengkon Kota Lama Semarang dadi darat amarga munggahé kerak bumi.
 Sultan Demak mènèhké Tanah Semarang Pandan Arang.

Asal-usul Pandan Arang ora pakem, sanajan miturut babad nyataké dhèwèké putra saka Panembahan Sabrang Lor (sultan kedua Kasultanan Demak) kang ora gelem tahta amarga luwih seneng sinau spiritual.
 Banjur tahta sultan katelu Demak diwènèhké pak liké.
 sumber liya nudhuhaké yèn to Ki Ageng iku sodhagar asing, saka Arab, Pèrsi, utawa Turki, kang njaluk izin karo sultan Demak kanggo dagang lan nyebaraké Islam ing laladan Pragota.
 Cerita liya nuturaké Ki Ageng iku putra saka Brawijaya V, raja Majapahit kang pungkasan.

Sasédané Ki Ageng banjur disaréaké ing Mugassari, Semarang Kidul.

Cathetan suku 

Tokoh Jawa Tengah
Moroni (basa Arab: موروني Mūrūnī) iku kutha gedhé dhéwé ing nagara kapuloan Komoro lan wiwit taun 1958 uga dadi kutha krajané. Ing basa Komoro, Moroni tegesé "ing atiné geni", bokmanawa jalaran pernahé cedhak karo gunung geni Kathala. Padunung kutha iki ana watara 60.200 jiwa miturut cacah taun 2003.

Réferènsi 

Komoro
Kutha krajan